LIETUVOS RESPUBLIKOS APLINKOS MINISTRAS

ĮSAKYMAS

DĖL TECHNINIO VERTINIMO ĮSTAIGŲ ATITIKTIES NUSTATYTIEMS REIKALAVIMAMS ĮVERTINIMO KOMISIJOS PERSONALINĖS SUDĖTIES IR JOS DARBO REGLAMENTO PATVIRTINIMO

2016 m. lapkričio 4 d. Nr. D1-732

Vilnius

Vadovaudamasis statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“, 69 ir 70 punktais:

1. T v i r t i n u :

1.1. šios personalinės sudėties Techninio vertinimo įstaigų atitikties nustatytiems reikalavimams įvertinimo komisiją (toliau – komisija):

1.1.1. Dainius Čergelis – Lietuvos Respublikos aplinkos ministerijos Statybos ir būsto departamento Statybos sektoriaus pažangos ir statybos produktų politikos skyriaus vedėjas, komisijos pirmininkas;

1.1.2. Albert Masliončenko – Valstybinės vartotojų teisių apsaugos tarnybos Energetikos, komunalinių ir statybos paslaugų skyriaus vyriausiasis specialistas;

1.1.3. Aušra Vainorienė – Lietuvos Respublikos ūkio ministerijos Europos Sąjungos reikalų departamento Europos Sąjungos vidaus rinkos koordinavimo skyriaus vyriausioji specialistė;

1.1.4. Dangyras Žukauskas – Lietuvos Respublikos aplinkos ministerijos Statybos ir būsto departamento Statybos normavimo skyriaus vedėjas;

1.1.5. Irena Urnikienė – Lietuvos Respublikos aplinkos ministerijos Statybos ir būsto departamento Statybos sektoriaus pažangos ir statybos produktų politikos skyriaus vyriausioji specialistė, komisijos sekretorė;

1.2. Techninio vertinimo įstaigų atitikties nustatytiems reikalavimams įvertinimo komisijos darbo reglamentą (pridedama).

2. Pripažįstu netekusiu galios Lietuvos Respublikos aplinkos ministro 2013 m. liepos 19 d. įsakymą Nr. D1-544 „Dėl Techninio vertinimo įstaigų atitikties nustatytiems reikalavimams įvertinimo komisijos personalinės sudėties ir jos darbo reglamento patvirtinimo“.

Aplinkos ministras	Kęstutis Trečiokas

PATVIRTINTA

Lietuvos Respublikos aplinkos ministro

2016 m. lapkričio 4 d. įsakymu Nr. D1-732

TECHNINIO VERTINIMO ĮSTAIGŲ ATITIKTIES NUSTATYTIEMS REIKALAVIMAMS ĮVERTINIMO KOMISIJOS DARBO REGLAMENTAS

I SKYRIUS

BENDROSIOS NUOSTATOS

1. Techninio vertinimo įstaigų atitikties nustatytiems reikalavimams įvertinimo komisijos darbo reglamentas (toliau – darbo reglamentas) nustato Techninio vertinimo įstaigų atitikties nustatytiems reikalavimams įvertinimo komisijos (toliau – komisija) darbo tvarką.

2. Komisijos kompetenciją nustato statybos techninis reglamentas STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtintas Lietuvos Respublikos aplinkos ministro 2015 m. gruodžio 10 d. įsakymu Nr. D1-901“Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“ (toliau – STR 1.01.04:2015).

3. Komisija savo veikloje vadovaujasi Lietuvos Respublikos Konstitucija, įstatymais, kitais Lietuvos Respublikos Seimo priimtais teisės aktais, Lietuvos Respublikos tarptautinėmis sutartimis, 2011 m. kovo 9 d. Europos Parlamento ir Tarybos reglamentu (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (OL 2011 L 88, p. 5-43), Lietuvos Respublikos Vyriausybės nutarimais, STR 1.01.04:2015, kitais teisės aktais ir darbo reglamentu.

4. Komisijos darbas grindžiamas kolegialiu klausimų svarstymu, teisėtumo principu, asmenine komisijos narių atsakomybe už jos kompetencijai priskirtų klausimų sprendimą ir sprendimų priėmimo nešališkumu, skaidrumu. Komisijos nariai pasirašo darbo reglamento priede nustatytos formos nešališkumo ir konfidencialumo deklaraciją.

5. Komisijos darbą techniškai aptarnauja ir komisijos sekretorių į komisiją siūlo Lietuvos Respublikos aplinkos ministerijos (toliau – ministerija) Statybos ir būsto departamentas (toliau – departamentas).

II SKYRIUS

KOMISIJOS VEIKLOS ORGANIZAVIMAS

6. Komisijos veiklą organizuoja komisijos pirmininkas ir sekretorius.

7. Komisijos pirmininkas:

7.1. priima sprendimus šaukti komisijos posėdžius, sudaro jų darbotvarkes ir juose pirmininkauja;

7.2. pasirašo komisijos posėdžių protokolus.

8. Jei komisijos pirmininko nėra arba jis negali eiti savo pareigų (dėl ligos, komandiruotės, atostogų), komisijos pirmininko pareigas laikinai eina kitas Aplinkos ministerijos kanclerio potvarkiu įgaliotas ministerijos darbuotojas.

9. Komisijos sekretorius:

9.1. teikia siūlymus komisijos pirmininkui dėl komisijos posėdžių darbotvarkės, informuoja komisijos narius apie šaukiamus komisijos posėdžius ir pateikia komisijos posėdžiui būtinus dokumentus;

9.2. rengia ir pasirašo komisijos posėdžių protokolus, leidžia komisijos nariams susipažinti su posėdžių protokolais, jų projektais ir teikia jiems protokolų kopijas;

9.3. tvarko su komisijos veikla susijusią informaciją ir dokumentus, juos kaupia ir sistemina;

9.4. vykdo su komisijos veikla susijusius komisijos pirmininko pavedimus.

10. Komisijos nariams apie posėdžio vietą ir laiką turi būti pranešta ne vėliau kaip prieš 5 darbo dienas iki komisijos posėdžio. Posėdžio darbotvarkė ir dokumentai komisijos nariams pateikiami elektroniniu paštu ne vėliau kaip prieš 3 darbo dienas iki komisijos posėdžio.

11. Komisijos posėdis laikomas įvykusiu, jei jame dalyvauja ne mažiau kaip pusė visų komisijos narių. Komisijos narys, negalintis dalyvauti komisijos posėdyje, privalo apie tai pranešti komisijos pirmininkui arba sekretoriui ir atsiųsti kitą jį delegavusios organizacijos raštu įgaliotą atstovą, kuriam perduodama balsavimo teisė, arba savo nuomonę numatomais svarstyti klausimais pateikti raštu ar elektroniniu paštu. Ši nuomonė laikoma to komisijos nario balsu posėdyje balsuojant atitinkamais klausimais.

12. Komisijos sudėtis tikslinama keičiant aplinkos ministro įsakymą dėl komisijos sudėties patvirtinimo.

13. Komisijos narys keičiamas kitu 12 punkte nustatyta tvarka, jį delegavusiai organizacijai tai pasiūlius raštu Aplinkos ministerijai.

14. Jei komisijos narys be pateisinamos objektyvios priežasties nedalyvauja daugiau nei trijuose komisijos posėdžiuose, komisijos pirmininkas raštu kreipiasi į tą komisijos narį delegavusią organizaciją dėl kito atstovo delegavimo į komisiją.

15. Komisija turi teisę į savo posėdžius kviesti techninio vertinimo įstaigos, kurios atitiktį nustatytiems reikalavimams ji įvertina, darbuotojus, susijusius su statybos produktų techninio vertinimo veikla toje produktų srityje ar srityse, kurioms ta įstaiga pageidauja būti paskirta, nepriklausomus specialistus ir ekspertus.

16. Komisijos sprendimai priimami bendru sutarimu atviru balsavimu. Kai bendras sutarimas nepasiekiamas, sprendimai priimami atviru balsavimu paprasta posėdyje dalyvaujančių komisijos narių balsų dauguma. Balsams pasiskirsčius po lygiai, sprendžiamojo balso teisę turi komisijos pirmininkas. Jeigu komisijos narys nesutinka su daugumos sprendimu, jis gali komisijos pirmininkui teikti savo atskirąją nuomonę, kuri įrašoma į komisijos posėdžio protokolą.

17. Komisijos sprendimai įforminami protokolu, kuriame nurodoma posėdžio data, protokolo numeris, dalyvavę komisijos nariai ir kiti posėdžio dalyviai, svarstyti klausimai, posėdžio dalyvių kalbų esmė, balsavimo rezultatai ir priimti sprendimai.

18. Komisijos sekretorius ne vėliau kaip per 2 darbo dienas po posėdžio turi parengti posėdžio protokolo projektą ir elektroniniu paštu išsiųsti jį susipažinti visiems komisijos posėdyje dalyvavusiems komisijos nariams.

19. Komisijos posėdžio dalyviai pastabas ir siūlymus dėl posėdžio protokolo projekto turinio tikslumo elektroniniu paštu turi pateikti ne vėliau kaip per 1 darbo dieną po protokolo išsiuntimo. Pastabų ir siūlymų posėdžio protokolo projektui nepateikimas prilyginamas komisijos nario pritarimui šio dokumento projektui.

20. Komisijos pirmininkas ir sekretorius komisijos posėdžio protokolą pasirašo ne vėliau kaip per 5 darbo dienas po komisijos posėdžio. Protokolo kopija elektroniniu paštu posėdžio dalyviams išsiunčiama ne vėliau kaip per 2 darbo dienas nuo protokolo pasirašymo.

21. Skubiems klausimams spręsti komisijos pirmininko sprendimu gali būti organizuojama komisijos narių apklausa elektroniniu paštu kartu pateikiant sprendimo projektą ir (arba) kitą su klausimu susijusią medžiagą.

22. Komisijos nariams balsuojant elektroniniu paštu, balsavimas laikomas įvykusiu, kai jame dalyvauja ne mažiau kaip pusė visų komisijos narių.

23. Komisijos nariai turi pareikšti nuomonę pateiktu klausimu per 3 darbo dienas nuo elektroninio laiško išsiuntimo dienos, išskyrus atvejus, kai komisijos nario nėra dėl objektyvių priežasčių (dėl ligos, komandiruotės, atostogų).

24. Apklausos būdu priimtas sprendimas įforminamas protokolu, kurio projektas turi būti parengtas, pateiktas komisijos nariams susipažinti ir pasirašytas 17–20 punktuose nustatyta tvarka. Protokole išdėstoma komisijos narių nuomonė. Sprendimas laikomas priimtu, jei paprasta apklaustų komisijos narių dauguma pritaria sprendimo projektui.

25. Pasirašytas posėdžio protokolas kartu su atitinkamo sprendimo pagal STR 1.01.04:2015 projektu ministerijos darbo reglamento tvarka pateikiamas ministerijos vadovybei.

26. Komisijos narių pasirašytos nešališkumo ir konfidencialumo deklaracijos ir posėdžių protokolų kopijos saugomos ir naikinamos departamente.

________________

Techninio vertinimo įstaigų atitikties

nustatytiems reikalavimams įvertinimo

komisijos darbo reglamento

priedas

DEKLARACIJA

DĖL NEŠALIŠKUMO IR KONFIDENCIALUMO

Aš, žemiau pasirašęs Techninio vertinimo įstaigų atitikties nustatytiems reikalavimams įvertinimo komisijos (toliau – komisija) narys,

(vardas, pavardė)

pasižadu komisijos darbe laikytis nešališkumo.

Pasižadu nedalyvauti komisijos sprendimų priėmime, jeigu negalėsiu užtikrinti nešališkumo. Pripažindamas, kad komisijos darbui reikalinga iš įvertinamų įstaigų gauta informacija yra jų nuosavybė, pasižadu šią informaciją laikyti konfidencialia ir naudoti tik komisijos sprendimams priimti, išskyrus Lietuvos Respublikos įstatymų numatytus atvejus.

Pasižadu laikytis čia išdėstytų konfidencialumo reikalavimų 5 metus po darbo komisijoje pabaigos.

(data)	(parašas)	(vardas, pavardė)

___________________